氫氧化鉀

氫氧化鉀，又叫做苛性鉀，化學式KOH，係一種強鹼，屬於無機化合物。渠係白色固體，可以同二氧化碳等反應，所以可以用來吸二氧化碳。氫氧化鉀有好多用途，包括做電池電解液、整番梘等等。渠溶入水時會放好多熱，所以要小心。

點整 
其實鉀金屬加水就會出氫氧化鉀同氫氣，但反應好激烈，非常危險。

2K + 2H2O -> 2KOH + H2

亦可以由氧化鉀同水嘅反應整出來：

K2O + H2O -> 2KOH

氫氧化鈣同碳酸鉀嘅反應都可以整到氫氧化鉀。

Ca(OH)2 + K2CO3 -> CaCO3 + 2KOH

反應 
氫氧化鉀始終都係鹼性嘅，所以可以同酸反應，如下：

KOH + HCl ->KCl + H2O

酸鹼中和係放熱反應。

渠都可以同酸性嘅氣體反應，產生相應嘅鹽。

KOH + CO2 -> KHCO3

有機反應 
氫氧化鉀屬於鹼性，可以水解酯等有機物，產生相應嘅羧酸鹽同醇。例如係皂化反應入面咁樣。

仲有，氫氧化鉀可以提供氫氧根離子。而氫氧根離子係個好好嘅親核試劑，所以可以係單分子親核取代反應同雙分子親核取代反應等有機反應入面用。

氫氧化鈉

氫氧化物

鉀化合物